**SAKSDOKUMENTER STUDENTTING 6**



**Vel møtt!**

Med vennlig hilsen

Studentorganisasjonen i Bodø



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mathias Lauritzen

Studentleder

"Med lov skal landet vårt byggest, og ikkje med ulov øydast."

"Det er Studentleders råd og bud, med tilslutning fra de klokeste menn og kvinner, at folk skal gå fastande til tings, søke ting når sola er i aust og være på tinget til nons. Øl skal ikkje føres til tings, hverken for salg eller på annet vis. De menn eller kvinner som ståker eller er høgrøstet betaler en øre sølv i bot."

**Representanter**

**1** Mathias Lauritzen Studentorganisasjonen i Bodø

**2** Handelshøgskolens studentforening Nord

**3** Handelshøgskolens studentforening Nord

**4** Handelshøgskolens studentforening Nord

**5** Handelshøgskolens studentforening Nord

**6** Handelshøgskolens studentforening Nord

**7** Studentforeningen INTER

**8** Studentforeningen INTER

**9** Studentforeningen INTER

**10** Studentforeningen INTER

**11** Studentforeningen INTER

**12** Studentforeningen ProStud

**13** Studentforeningen ProStud

**14** Studentforeningen ProStud

**15** Studentforeningen ProStud

**16** Studentforeningen ProStud

**17** Studentforeningen ProStud

**18** Studentforeningen Nugla

**19** Studentforeningen Nugla

**20** Studentforeningen Nugla

**Observatører**

**1** Magnus Emil Mjøen Voster Markedsansvarlig

**2** Sven Keizer Internasjonalt ansvarlig

**3** Anders Drangeid Økonomiansvarlig

**4** Karoline Wik Leder StudentUKA i Bodø

**5** Erik Finnerud Leder BOSI

**6** Amanda Margrete Johansen Leder Start Nord

**7** Helen Thommasen Leder Fadderperioden i Bodø

**8** Øystein Falch Leder Ventus

**9** Hanne Vikan Leder Tur- og friluftsforum

**10** Jørgen Husby Leder HHS Nord

**11** Assad Munir Leder Nugla

**12** Simen Nørstebø Leder ProStud

**13** Trude Gjelsten Leder INTER

**14** Kjetil Fjellgaard Universitetsstyret

**15** Stian Hiis Bergh Styreleder Studentinord

**16** Bjørn Olsen Rektor Nord universitet

**17** Anita Eriksen Direktør Nord universitet

**18** Bente Sofie Larsen Direktør Studentinord

**19** Kjell Dreyer Larsen Kontrollkomiteen

**20** Daniel Olsen Leder ISU

**Sak 1: Konstituering**

1. **Godkjenneing av innkalling**

Innkallingen ble sendt ut 21.05.2017

Innstilling til vedtak:

Innkallingen godkjennes

**Godkjent**

1. **Valg av møteleder**

Innstilling til vedtak:

Stian Hiis Bergh velges som møteleder

**Valgt**

1. **Valg av referent**

Inntilling til vedtak:

Hilde Iren Hardy velges som referent

**Valgt**

1. **Valg av tellekorps**

Innstilling til vedtak:

To observatører velges som tellekorps.

Tor Wingestad Flåm og Andreas Vestvann Johnsen

1. **Valg av protokollunderskrivere**

Innstilling til vedtak:

Lars Jakob Hegge og Mathias Lauritzen

**Valgt**

1. **Godkjenning av saksliste**

Innstilling til vedtak:

Sakslisten godkjennes

**Godkjent**

1. **Godkjenning av forretningsorden**

Innstilling til vedtak:

Fremlagt forretningsorden godkjennes

**Godkjent**

**Forslag til saksliste**

1. Konstituering.
	1. Godkjenning av innkalling.
	2. Valg av møteleder.
	3. Valg av referent.
	4. Valg av tellekorps.
	5. Valg av protokollundersrkivere.
	6. Godkjenning av saksliste.
	7. Godkjenning av forretningsorden.
2. Referater
	1. Årsmøte
3. Orienteringer
4. Diskusjonssaker
5. Valg
6. Forskuttering av budsjettposter
7. Fullmakter
8. Årsrapport
9. Resolusjoner
10. Spørretimen
11. Eventuelt

**Forslag til forretningsorden**

# **Forretningsorden for SOBs Årsmøte og Studentting**

Under følger forretningsorden for SOBs årsmøte og studentting. Denne gjelder såfremt en annen forretningsorden ikke blir vedtatt.

**1 Organer**

Årsmøte er Studentorganisasjonen i Bodø (SOB) sitt høyeste organ. Møtet reguleres av SOBs vedtekter, kapittel 4, samt denne forretningsorden.

*1.1 Delegater*

Årsmøtet delegater velges av studentforeningene etter Vedtektene § 4-1. Studenttingets medlemmer velges av studentforeningene etter Vedtektene §5-1.

*1.2 Observatører*

Alle studenter har observatørrett jmf. Vedtektene §4-1. I tillegg har følgende observatørrett:

* StudentiNord ved styreleder og direktør, eller den direktør utpeker
* Styret i SOB
* Valgkomitéen
* SOBs ansatte
* Kontrollkomiteen
* Universitetsstyret
* Rektor og direktør ved NORD Universitetet

Møtet kan særskilt vedta at andre har observatørstatus.

*1.3 Rettigheter og plikter i møtet*

Delegater har talerett, forslagsrett og stemmerett.

Observatører har tale- og forslagsrett

Gjester har kun talerett

Delegater har møteplikt

*1.4 Beslutningsdyktighet*

Årsmøtet er beslutningsdyktig når minst 3/4 av de valgte delegatene er til stede og hver studentforening er representert, jmf. Vedtektene §4-1.

*1.5 Konstituering*

Etter åpningshilsen, presenterer leder eller leders stedfortreder, styrets forslag til to ordstyrere, *etter at ordstyrer er valgt overtar ordstyrer og sørger for at* referenter og tellekorps *blir valgt*. Valg av disse foretas av Studenttinget.

Deretter foretas godkjenning av styrets forslag til (i denne rekkefølgen): innkalling, sakslisten, og eventuelt dagsorden. Dersom studenttinget ønsker spesifisering av tidsbruken til sakslisten, skal et tidsanslag gis. Hvis studenttinget ønsker å endre behandlingsrekkefølgen til sakslisten, skal dette stemmes over av studenttinget. Studenttinget vedtar konstitueringen med alminnelig flertall. Når dette er gjort er møtet konstituert.

*1.6 Permisjoner*

Dersom delegater med møteplikt ønsker å forlate møtet underveis i forhandlingene må det søkes om permisjon. Søknader må føres på eget ark og leveres til ordstyrerbenken. Alle søknader skal inneholde begrunnelse for vurdering av ordstyrerbenken. Ordstyrerbenken behandler permisjonssøknader fortløpende.

Ved overdragelse av stemmerett til vara, skal det angis hvem stemmeretten overdras til.

*1.7 Ikke godkjent fravær*

Dersom en delegat forlater møtet uten godkjent permisjonssøknad, vil dette medføre tap av delegatstatus i møtet.

**2 Midlertidige møteverv**

*2.1 Møteledelse*

Møteledelse består av to personer, møteleder/ordstyrer og referent. Møteledelsen velges under konstituering etter innstilling fra studentstyret. Referent fører referat.

*2.2 Tellekorps*

Tellekorpset velges under konstituering etter innstilling fra studentstyret. Tellekorps består av minst tre personer, og referent fungerer som kontrollorgan under valg.

**3 Saksbehandling under møtet**

Årsmøtet skal som hovedregel holdes åpen for offentligheten. Årsmøtet kan vedta å lukke møtet i enkeltsaker med kvalifisert flertall

*3.1 Lukking av møtet*

Årsmøtet kan lukke møtet. Ved forslag om lukking av møtet skal det inviteres til debatt der kun delegater og observatører har talerett.

*3.2 Talestol*

Ordet tas fra anvist plass i salen.

*3.3 Henvendelse av taler*

Taler skal alltid tale til ordstyrer. Det tillates ikke personangrep eller upassende språkbruk. Ved omtale av andre personer, skal personen omtales ved tittel, evt. Delegatnummer. Dersom momenter i dette punkt ikke blir fulgt, har ordstyrer anledning til å kutte taletiden til taler. Dette kan ikke påklages.

*3.4 Taletid*

Taletiden på innlegg skal ikke være lengre enn to – 2 – minutter. Det gis adgang til to - 2 – replikker til hvert innlegg med anledning til svarreplikk. Replikker skal ikke vare lenger enn ett - 1 – minutt. Svarreplikk skal ikke vare lenger enn 30 sekunder. Møteledelsen og andre med forslagsrett kan forslå endringer i taletid og replikkveksling i enkeltsaker eller for hele møtet. Møteledelsen kan foreslå å kutte i replikker dersom inntegnet liste overskrider avsatt tid til debatten.

*3.5 Inntegning* til debatt

Inntegning til debatt gjøres til møteledelsen med delegatskilt. Ved innlegg skal delegatskiltet holdes opp. Ved replikk skal delegatskiltet holdes opp med to fingre synlig foran delegatskiltet. Møteledelsen kan forslå skriftlig inntegning. Møteledelsen har anledning til å redigere talerlisten slik at forslagsstillere får presentert sine forslag tidlig i debatten.

*3.6 Til* *orden*

Den som tegner seg til forretningsorden, tidsplan eller voteringsorden skal få ordet umiddelbart etter at pågående replikkveksling er avsluttet. Taletiden er da ett - 1 – minutt. Det gis ikke replikker på slike innlegg. Møteledelsen avgjør om det åpnes for debatt i slike tilfeller. Møtet kan overprøve møteledelsens avgjørelse.

*3.7 Sette strek*

Møteledelsen og andre med forslagsrett kan foreslå at strek settes. Det innebærer at inntegning til innlegg og levering av nye forslag avsluttes. Dette vedtas med alminnelig flertall. Når det er vedtatt at strek skal settes, gis det anledning til å tegne seg i løpet av neste talers innlegg før talerlisten så leses opp og strek er satt. Etter strek er satt i debatten, gis det adgang til én replikk til hver innlegg med anledning til svarreplikk.

*3.8 Sette kontantstrek*

Møteledelsen og andre med forslagsrett har anledning til å forslå at debatten avsluttes umiddelbart. Dette gjøres med kvalifisert flertall

*3.9 Innlevering og presentasjon av forslag*

Alle forslag og endringsforslag må leveres skriftlig på eget endringsforslagsskjema til møteledelsen. Alle forslag og endringsforslag må presenteres av forslagsstiller. Alle forslag og endringsforslag leses også høyt opp av ordstyrer før votering kan foretas. Når votering har startet, er det ikke mulig å levere inn nye forslag.

*3.10 Protokolltilførsler*

Protokolltilførsler kan leveres av alle med forlagsrett. Protokolltilførsler leveres til ordstyrerbenken innen møtet er hevet. Protokolltilførselen må inneholde hvilken sak du vil ha tilførsel til, fullt navn og delegatnummer.

**4 Votering**

*4.1 Definisjoner*

1. Alminnelig flertall er oppnådd dersom det blant de avgitte stemmene er flere for enn mot forslaget og det ikke er flere blanke stemmer enn avgitte stemmer
2. Absolutt flertall er oppnådd når mer enn 50% av de tilstedeværende stemmeberettigede på møtet stemmer for forslaget.
3. Kvalifisert flertall er oppnådd når mer enn 2/3 av de tilstedeværende stemmeberettigede på møtet stemmer for forslaget.
4. 3/4 kvalifisert flertall er oppnådd når mer enn 3/4 av de tilstedeværende stemmeberettigede på møtet stemmer for forslaget.

*4.2 Votering*

*Votering skjer ordinært ved håndsopprekking. Skriftlig votering foretas dersom en eller flere av studenttingets medlemmer krever det. Opptelling foretas av tellekorps.*

*4.3 Prøvevotering*

*Dersom en eller flere av studenttingets medlemmer foreslår prøvevotering i en sak, skal det først voteres hvorvidt studenttinget ønsker prøvevotering. Resultatet av en prøvevotering får ingen konsekvenser for behandling av saken.*

*4.3 Avgjøring av votering*

Votering avgjøres ved alminnelig flertall, dersom annet ikke er bestemt. Votering skjer ordinært ved håndsopprekning av stemmeskilt. Studenttingets medlemmer kan ikke unnlate å avgi stemmetegn. Det finnes tre gyldige stemmeordner – for, imot eller avholdende/blank

Det kan foretas skriftlig votering dersom et alminnelig flertall krever det.

**5 Valg**

Alle personvalg med mer enn én kandidat skal foregå skriftlig. Ved stemmelikhet med flere kandidater enn plasser, elimineres den kandidaten med færrest stemmer, frem til vi sitter igjen med kandidater for å fylle åpne plasser. Ved stemmelikhet mellom to kandidater til én plass, skal det utstedes nyvalg. Dersom nyvalget også ender med stemmelikhet, skal valget avgjøres ved loddtrekking.

*5.1 Fremme kandidater*

Kandidater kan fremme sitt kandidatur eller få andre til å fremme sitt kandidatur når dette skal velges.

*5.2 Presentasjon av valgkomiteens innstilling*

Valgkomiteen presenterer sine innstillinger til valgene.

*5.3 Valgtale*

Det gid anledning til valgtaler knyttet til alle valg. Taletiden fastsettes av møteledelsen, men maksimalt tre – 3 – minutter.

*5.4 Offentliggjøring av valgresultat*

Tellekorpset gir resultatet av valgresultatet til ordstyrerbenken. Ordstyrerbenken presenterer så resultatet. Stemmetallene offentliggjøres ikke, men den enkelte kandidat kan etterspørre sitt eget stemmetall.

**6 Sluttbestemmelser**

*6.1 Spørsmål som ikke er regulert*

Dersom et spørsmål ikke er regulert i denne forretningsorden, eller gjennom vedtektene, kan Studenttinget med alminnelig flertall avgjøre hvilken praksis som skal gjelde

*6.2 Fravik fra forretningsorden*

Årsmøtet kan, med kvalifisert flertall, endre eller fravike forretningsorden i løpet av møtet, dersom dette ikke er regulert av vedtektene.

**Sak 2: Referater**

Aktuelle referat ligger vedlagt.

* Årsmøte

**Innstilling til vedtak:**

Referatet taes til orientering

**Vedtatt**

**Sak 3: Orienteringer**

Orienteringer:

Mathias Lauritzen orienterer om arbeidet siden forrige Studentting.

**Innstilling til vedtak:**

Orienteringene tas til orientering.

**Sak 4: Diskusjonssaker**

Studentinord ønsker en diskusjon om fremtidig studenthus/studentsamfunn og vil innlede før saken.

Svein Valle ønsker innspill fra Studenttinget om fremtiden til Studenthuset UFO.

Det rapporteres fra salen om samarbeidsproblemer, liten forutsigbarhet, dårlig vasking, liten tillit fra studentene. Ønske om bordtennis,biliardbord.

Det ønskes endringer i driftsmodellen.

**Innstilling til vedtak:**

Innspillene tas til etteretning.

**Vedtatt**

**Sak 5: Valg**

**Følgende verv skal velges:**

* Nestleder
* Økonomiansvarlig
* Internasjonalt ansvarlig

**Valgkomitéens innstilling:**

Nestleder: Anders Drangeid

Økonomiansvarlig: Faiza Butt

Internasjonalt ansvarlig: Alexander Hjermind

Valgt

**Sak 6: Forskuttering av budsjettposter**

For å kunne ha tilstrekkelig demokratisk forankring bak organisasjonens økonomi er det ønskelig at Studenttinget vedtar forskutteringer for kostnader som løper fra 1. juli til ordinær budsjettbehandling. Dette omfatter av betydelige kostnader:

* Personalkostnader
* Velkomsten
* Fadderperioden
* Bakgården
* Søkbare midler

Vedlagt ligger forslag til forskutteringer.

**Innstilling til vedtak:**

* Studenttinget vedtar fremlagt forslag til forskuttering av budsjettposter.

Lønn til Studenleder i SOB fastsettes til lønnstrinn 22

**Vedtatt**

**Sak 7: Fullmakter**

Det er valgt ny leder for organisasjonen som Studenttinget skal ha et arbeidsforhold til, det er hensiktmessig dersom Studenttinget innvilger to personer fullmakt for å forhandle og signere arbeidskontrakt med ny leder. Denne fullmakten er begrenset av vedtak og retningslinjer gitt av Studenttinget og årsmøtet.

**Innstilling til vedtak:**

* Avtroppende leder og en studenttingsrepresentant (velges på møtet) får fullmakt til forhandle og signere arbeidskontrakt med ny leder.
* Fullmakten gjelder innenfor vedtak og retningslinjer gitt av Studenttinget og årsmøtet.

Organisasjonskonsulenten i organisasjonen skal årlig reguleres i lønn med bakgrunn i samtaler og forhandlinger. Arbeidsforholdet er mellom organisasjonens styre og organisasjonskonsulent. Det er hensiktsmessig at det pekes ut to personer som får fullmakt til å forhandle og regulere lønn med organisasjonskonsulent.

**Innstilling til vedtak:**

* Påtroppende leder og et styremedlem får i fellesskap fullmakt til å gjennomføre lønnsforhandlinger med organisasjonskonsulent, samt fastsette lønn.
* Fullmakten gjelder innenfor normale justeringer i lønninger.

**Vedtatt**

Fra 31. mai vil det gå om lag tre måneder før det kan avholdes et nytt møte i Studenttinget, i løpet av denne perioden vil det være behov for å gjøre beslutninger og vedtak som normalt har beslutningsmyndighet hos Studenttinget. For å kunne gjøre slike beslutninger og vedtak er det hensiktsmessig dersom styret tillegges en fremskutt beslutningsmyndighet i gitte periode.

**Innstilling til vedtak:**

* Organisasjonens styre kan fra og med 1. juni til neste Studentting gjøre bindende vedtak som normalt ville vært gjort av Studenttinget.
* Ved eventuelle ekstraordinære situasjoner eller saker skal et eventuelt vedtak gjøres i samråd med ledergruppen.

**Vedtak:** Organisasjonens styre kan fra og med 1. juni og til og med 1. juli gjøre bindende vedtak som normalt ville vært gjort av studenttingeti samråd med påtroppende styre.

**Vedtatt**

**Sak 8: Årsrapport**

Rapporten fremlegges på møtet.

**Sak 9: Resolusjoner**

Ingen resolusjoner

**Sak 10: Spørretimen**

I denne saken kan det rettes spørsmål mot alle organisasjonens organer, samt Nord universitet og Studentinord.

Karl Kristian Kroken ønsker informasjon om Bakgården.

Ørjan Heldal informerer om den pågående jobbingen samt litt om økonomi.

Nugla.. Vil det bli noen form for kontortid på studentlederkontoret?

Lars Jakob Hegge svarer at det er ønskelig med kontortid, men må snakke med påtroppende styre om dette.

**Sak 11: Eventuelt**

Jørgen Husby takker Mathias Lauritzen for hans innsats som studentleder.

Lars Jakob takker også Mathias Lauritzen for hans innsats.